《黄去非先生以四川县令内升比部主事进京相晤话旧感成长句》
清代·敦敏

百里何能滞祖鞭，徵书群识汝南贤。剑关远自七千里，燕市重逢十四年。

清级曹纲新紫绶，遗编蠹简旧青毡。虎门绛帐遥回首，深愧传经负郑玄。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。